CELEX: 62011TN0093
Language: sk
Date: 2011-02-15 00:00:00
Title: Vec T-93/11: Žaloba podaná 15. februára 2011 — Stichting Corporate Europe Observatory/Komisia

9.4.2011   
            
            
               SK
            
            
               Úradný vestník Európskej únie
            
            
               C 113/19
            
         Žaloba podaná 15. februára 2011 — Stichting Corporate Europe Observatory/Komisia
   (Vec T-93/11)
   2011/C 113/37
   Jazyk konania: angličtina
   
      Účastníci konania
   
   
      Žalobca: Stichting Corporate Europe Observatory (Amsterdam, Holandsko) (v zastúpení: S. Crosby, solicitor, a S. Santoro, advokát)
   
      Žalovaná: Európska komisia
   
      Návrhy žalobcu
   
   
               —
            
            
               určiť, že rozhodnutie Komisie zo 6. decembra 2010 v konaní GESTDEM 2009/2508 porušuje nariadenie č. 1049/2001 (1) a zrušiť ho, a
            
         
               —
            
            
               zaviazať Komisiu na náhradu trov konania vynaložených žalobcom v súlade s článkom 87 Rokovacieho poriadku Všeobecného súdu.
            
         
      Žalobné dôvody a hlavné tvrdenia
   
   Touto žalobou žalobca navrhuje podľa článku 263 ZFEÚ zrušenie rozhodnutia Komisie zo 6. decembra 2010 v konaní GESTDEM 2009/2508, ktorým bol zamietnutý úplný prístup k viacerým dokumentom týkajúcim sa obchodných vyjednávaní medzi EÚ a Indiou podľa nariadenia č. 1049/2001.
   Na podporu tejto žaloby žalobca uvádza jeden žalobný dôvod založený na nesprávnom uplatnení článku 4 ods. 1 písm. a) tretej zarážky nariadenia č. 1049/2001, lebo výnimka týkajúca sa medzinárodných vzťahov sa v tejto veci neuplatňuje, keďže všetky požadované dokumenty sú verejné.
   
      (1)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, s. 43; Mim. vyd. 01/003, s. 331).